Ангел Попов
Лятна нощ

chitanka.info

Изгряват посред нощ

родопските брилянти

и свирят с пълна мощ

щурците — музиканти.

Оркестърът е нов,

но песните са стари,

от мъка и любов

извиват цигулари.

Копринена нощта

загръща ги с воали

и слуша песента

в концертните си зали.

Среднощен полилей

сияе сред ефира,

маестрото — Орфей

невидим дирижира.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.